Diari Oficial de la Generalitat Valenciana


Sumari del DOGV 5878, del 24-10-2008 (2008/12490)

RESOLUCIÓ de 13 d'octubre de 2008, del director general del SERVEF, per la qual s'amplia el termini de presentació de justificació de subvencions, establit en l'Orde de 8 de juliol de 2008, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals, per a la contractació de persones desocupades en el Pla de reforç especial de prevenció d'incendis forestals per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12685


Data del document
:   13-10-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * incendi
    * administració local
    * accés a l'ocupació
    * suport econòmic
    * ajuda pública

RESOLUCIÓ de 13 d'octubre de 2008, del director general del SERVEF, per la qual s'amplia el termini de presentació de justificació de subvencions, establit en l'Orde de 8 de juliol de 2008, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals, per a la contractació de persones desocupades en el Pla de reforç especial de prevenció d'incendis forestals per a l'exercici 2008. [2008/12340]  
En data 24 de juliol de 2008 es va publicar en el Diari Oficial de la Comunitat Valenciana l'Orde de 8 de juliol de 2008, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals, per a la contractació de persones desocupades en el Pla de reforç especial de prevenció d'incendis forestals per a l'exercici 2008.   
L'apartat a) de l'article 20 de l'esmentada orde, Finalització de les actuacions i justificació de l'ajuda, establix que, finalitzades les actuacions subvencionades, l'entitat beneficiària haurà de justificar la subvenció concedida a la Direcció Territorial d'Ocupació corresponent en el termini que especifique la resolució de concessió i, com a màxim, fins al 28 de novembre de 2008.  
No obstant això, esta Direcció General, donades les dificultats tècniques i organitzatives de les entitats per a presentar la documentació de justificació de les subvencions dins del termini establit, com a conseqüència de la demora en l'inici del programa en el present exercici, considera aconsellable l'ampliació del termini de justificació fins una data posterior, en la mesura que no perjudica tercers d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992), i l'article 70, apartat 1, del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions (BOE núm. 176, de 25 de juliol).  
Per tot això, de conformitat amb la disposició final primera de l'Orde de 8 de juliol de 2008, per la qual es delega en la Direcció General del SERVEF la competència per a l'ampliació dels terminis de presentació de justificacions, resolc:  
Únic  
S'amplia fins al 15 de gener de 2009 el termini de justificació de les subvencions concedides per a la realització de les obres o servicis a què fa referència l'esmentada Orde de 8 de juliol de 2008 de la Conselleria d'Economia, Hisenda i Ocupació, la finalització dels quals no podrà excedir, en tot cas, del 31 de desembre de 2008.  
València, 13 d'octubre de 2008.- El secretari autonòmic d'Ocupació i director general del SERVEF: Luis Lobón Martín.